Publication: Magyar Közlöny
Issue: MK-2000-131 (Year: 2000, Number: 131)
Era: 1990-2004
Section: szóló 1992.évi LXXV. törvény előírásainak megfelelően
Paragraph Index: 860

5. A Kincstár Programfinanszírozási Főosztály feladatai — Az analitikus informatikai rendszerében rögzíti a benyújtott Beruházási Alapokmányt. — A kifizetések kezdeményezésekor a program automatikusan ellenőrzi az Országos Támogatási Monitoring (OTMR) rendszerben a kötelezettségvállalások meglétét. — Az ISPA lebonyolítási számlára érkezett jóváírásokat felvezeti az informatikai rendszerében a megfelelő ISPA projekt bevételei közé azonosítva a forrás eredetét. — Megvizsgálja, hogy a tervezett kifizetés megfelel-e a projekt lebonyolításához benyújtott okmányoknak (Beruházási Alapokmány, szállítóval kötött szerződések). — Az ISPA támogatásigénylés alapján a források meglétének ellenőrzése után az IVSZ által megküldött és a Kincstárnál bejelentett módon aláírt átutalási megbízások alapján az analitikus rendszerből indítja a végső átutalási megbízásokat teljesítésre a Kincstár számlavezető rendszerében. — Informatikai rendszerében rögzíti a teljesítést, megjelölve az azokhoz felhasznált forrásokat. — A IVSZ részére elszámolást küld a projekttel kapcsolatos pénzügyi tranzakciókról. — Amennyiben a kifizetés nem teljesíthető erről értesíti az IVSZ-t. — Ha felmerülhet annak gyanúja, hogy a projekt lebonyolítása nem a Beruházási Alapokmányban rögzített ütemnek megfelelően történik, javaslatot tesz a helyszíni ellenőrzésre a Kincstár illetékes szervezeti egysége részére. 2000/131. szám

Source: https://magyarkozlony.hu/hivatalos-lapok/4ef7a622ce422c79e6020243d3ad99f444e0a50e/dokumentumok/fd896c963a7a3830a106830740b7916c57fbe807/letoltes